**Ordinal an overenn**

**Béleg :**

É hanù an Tad hag ar Mab hag ar Spered Santél.

**Pobl :**

**Amen.**

**Salud d'ar bobl.**

|  |  |
| --- | --- |
| **Bélég** :  **Revo genoh grès or Salvér ha karanté an Aotrou Doué, joé ar Spered santél**  **Pobl :**  **Revo genoh eùé** | D:\Documents\Jean-Jacques\Desktop\Revo genoh.JPG |

**Dégemer ged ar béleg**

**Lid ar benijenn.**

**Béleg :**

Mem breder, anaùam or péhédoù dirag Doué ha goulennam é bardon, eid ma véem é stad de lidein an overenn santél.

**Ged ar bobl :**

**Me anaù dirag Doué oll gelloudeg ha diragzoh, mem breder, em-es péhet braz dré sonj, dré gomz, dré ober ha dré vank a ober.**

**Rag-sé, é houlennan ged an Intron Vari berped gwerhiéz, ged an Eled ha ged an Oll sent,**

**ha genoh-hwi, mem breder, pedein Doué aveidon.**

**Béleg :**

Plijet ged Doué oll gelloudeg kemer truhé dohem, pardonein deom or péhedoù, or has d'ar vuhé beurbaduz.

**Pobl :**

**Amen**

**Kyrie**

**Gloér de Zoué.**

**Béleg :**

Ha breman, kanam gloér de Zoué

pé

Deit de voud gland ré ar goèd en-des strèùet Jézus-Krist àr ar groéz, gelloud a hram breman kanein or mélasion de Zoué, en trugérékad eid é bardon hag ar garanté en-des gouarnet eidom én despet d’on disléaded

**Ged ar bobl :**

Gloér de Zoué é lein an Né

ha peah àr an douar, d’an dud karet geton ;

ho melein a hram, ho trugérékad a hram, ho adorein a hram ;

inour deoh a ganam, ha mil bennozh aveid ho kloér heb par.

Aotrou Doué, Roué an néañv, Doué an Tad oll gelloudeg

Aotrou Mab unganet Salvér Jézuz, Aotrou ha Doué, oén Doué, Mab an Tad,

hwi hag a lam péhed ar bed, ho pet truhé dohem,

hwi hag a lam péhed ar bed, digeméret or pédenn,

hwi hag a zo azéet én tu déheu d’an Tad, ho pet truhé dohem.

Rag hwi hebkin a zo santél,

hwi hebkin a zo mestr,

hwi hebkin a zo ihuél meurbed, Salvér Jézuz, ged ar Spered Santél,

é gloér Doué an Tad. Amen

**Pédenn-digor :**

***Lénnadenn ar bedenn***

|  |  |
| --- | --- |
| …**dré Jézus-Krist, ho Mab, or Salvér hag on Doué, a viù genoh ha ged ar Spered Santél, a oll viskoazh de virùikén.**  **Pobl**  **Amen** | D:\Documents\Jean-Jacques\Desktop\Dré long.JPG |

**Lénnadenn ketan :**

***En un achiù al lénnadenn***

**Lennour**

Chetu komz Doué

**Pobl**

**Bennozh de Zoué**

**Psalm**

**Eilved lénnadenn**

***En un achiù al lénnadenn***

**Lennour**

Chetu komz Doué

**Pobl**

**Bennozh de Zoué**

**Alleluia pé Youhadenn**

**Aviél**

|  |  |
| --- | --- |
| **Béleg :**  **An Aotrou Doué revo genoh**  **Pobl :**  **Revo genoh eùé**  **Béleg :**  **Aviél or Salvér Jézus-Krist revé Sant Iehann**  **Pobl :**  **Gloér deoh-hwi Salvér Jézus** | **D:\Documents\Jean-Jacques\Desktop\éraog an aviél.JPG** |

***En un achiù al lénnadenn***

|  |  |
| --- | --- |
| **Béleg :**  **Chetu komzoù Jézus, sklerdér ha gwirioné**  **Pobl :**  **Inour ha gloér de Zoué aveid é gomz santél.** | D:\Documents\Jean-Jacques\Desktop\Chetu.JPG |

**Predeg**

**Kredo**

**Béleg :**

Komfortet dré gomz an Aotrou Doué é tam a gleùed, laram oll àr un dro or fé é Doué hag én é iliz

**Ged ar bobl :**

Me gred é Doué, an Tad oll gelloudeg,

Krouéour an néañv hag an douar

hag é Jézus-Krist, é Vab unganet, an Aotrou,

a zo bet konseùet dré ar Spered Santél,

ganet ag ar Werhiéz Vari,

en-des anduret édan Pons-Pilat,

a zo bet staget doh ar groéz,

marùet ha lakeit ér bé,

dichennet d’ar limboù

deit a varù de viù an drived dé,

saùet d’an né,

hag azéet én tu déheù de Zoué an Tad.

A éno é tei de varnein ar ré viù hag ar ré varù.

Me gred ér Spered Santél

én Iliz santél katolik,

é komunded ar Sent,

é pardon ar péhédoù,

é résureksion ar ré varù,

ér vuhé a bado de viruikén. Amen

**Pédenn ar gristenion**

**Béleg**

Tolpet aman de inourein ha de lidein an Aotrou Doué,

goulennam geton, ged or gérioù, ar sekour aveid ar bed abeh.

***Diskan***

***Intansionoù***

**Béleg**

Diskoeit hoah deom, Doué on Tad, ar garanté a hues én or hevér.

Deit de sekour oll ho pugalé é poénioù ar vuhé;

chelaoùet eué ar mélasionoù a hrant deoh hiziù.

Ni er goulenn genoh, dré Jézus, ar Hrist, or Salvér.

**Pobl :**

Amen

**Lid ar provoù.**

Kennig ar bara.

Revéet benniget, Aotrou Doué, krouéour ar bed abèh,

Rag en ho larganté é ret deom ar bara-man a gennigam deoh,

Fréh an douar ha fréh labour ar vuhé.

**Pobl :**

**Bennozh de Zoué ha mélasion a oll viskoazh de viruikén.**

Kennig ar gwin.

*A vouéh izél:*

Dré vistér an deur-man lakeit ér gwin, revéem lodeg é natur douéel

An Hani en-des prézet kemér on natur dénel.

Revéet benniget, Aotrou Doué, krouéour ar bed abèh,

Rag en ho larganté é ret deom ar gwin-man a gennigam deoh,

Fréh ar winienn ha fréh labour mabden ;

Doned a hrei de voud aveidom ur vammenn a vuhé.

**Pobl :**

**Bennozh de Zoué ha mélasion, a oll viskoazh de viruikén.**

*A vouéh izél*

Ged ur galon izél ha glaharet,

é houlennam genoh, Aotrou Doué, on dégemér.

Lakeit or sakrifis de seùel betagzoh hiziù

ha groeit ma plijo deoh.

Golhet-mé, o men Doué, a beb kousiadur

ha glañeeit-mé a me féhedeou.

**Pedenn àr ar provoù.**

**Beleg :**

Pedam mem breder, ma plijo de Zoué an Tad dégemér ar sakrifis a gennigam oll àr un dro.

**Pobl :**

**Aveid gloér é hanù santél ha salvedigezh ar bed abèh**

**Pedenn àr ar provoù.**

***Klozadur ged ar béleg***

|  |  |
| --- | --- |
| **Béleg**  …dré Jézus Krist ar Salvér.  **Pobl**  Amen | D:\Documents\Jean-Jacques\Desktop\dré Jézus.JPG |

**Préfas**

|  |  |
| --- | --- |
| **Béleg**  **An Aotrou Doué genoh**  **Pobl :**  **Revo genoh eùé**  **Béleg :**  **Saùam or halonoù**  **Pobl :**  **Saùet int tréma Doué**  **Béleg :**  **Mélam Doué an Aotrou**  **Pobl :**  **Un dra just ha santél** | **D:\Documents\Jean-Jacques\Desktop\Préfas.JPG** |

[**Préfas**](http://an-overenn-santel.jimdo.com/3-préfas-ha-pedenn-veur/)

**E gwirioné,** Tad santél,

…

[**Santél**](http://an-overenn-santel.jimdo.com/2-kanennoù-an-ordinal/santél/)

Santél, santél, santél, an Aotrou Doué Mestr ar bed !

Lan é ged ho kloér an né hag an douar ! Hosanna é lein an né !

Revo benniget an hani a za é hanù an Aotrou Doué !

Hosanna é lein an né !

[**Pedenn-Veur**](http://an-overenn-santel.jimdo.com/3-préfas-ha-pedenn-veur/pedenn-veur/) **(***Pedenn-Veur-2)*

**Ya, santél oh é gwirioné**, Aotrou Doué, ha hwi é mammenn peb santelezh.

Plijet genoh enta santéllad ged nerh ho Spered Glan

ar provoù-man kenniget deoh, ma teint de voud aveidom :

**Korv ha Goèd ( ┼) or Salvér Jézus-Krist**

**D’an eur ma dé gwerhet** ha m’en-em ra d’é Basion ag é vad volanté,

Jézus a gemér bara hag, én ur rantein deoh gloér ha trugéré,

en torr étré é zisipled én ur lared :

**Keméret oll ha dèbret**

**rag kement-man zo me horv**

**lakeit d’ar marù aveidoh.**

**Elsé hoah goudé** koén é kemér ar halis hag,

én ur rantein deoh gloér ha trugéré, er ra d’é zisipled én ur lared :

**Keméret oll hag ivet,**

**rag hennen a zo Kalis men Goèd,**

**Goèd an emgleù neùé ha peurbaduz**

**skuillet aveidoh hag aveid an dud**

**eid pardon ar péhedoù.**

**Groeit kement-man aveid lidein ar sonj ahanon.**

**Goudé saù Korv Doué**

**Béleg :**

**Chetu aman mistér ar Fé**

**Pobl :**

Jézus, marù àr ar groéz

Hag adsaùet ag ar bé

Hwi a ei éndro kreiz ho splanndér.

**Pedenn goudé ar Gonsékrasion.**

**É terhel chonj** enta a varù Jézus hag é adsaù ag ar bé,

a kennigam deoh, Tad Santél, bara ar vuhé ha kalisad ar salvedigezh,

én ul lared deoh trugéré

eid ar hrès a ret deom d’en em gavouid diragzoh aveid ho servijein.

**A galon izél**, ho pédam :

ni hag a geméro lod é Korv ha Goèd or Salvér,

lakeit-ni de voud unanet oll, dré nerh ar Spered Santél.

**Ho pet chonj**, Aotrou Doué ag ho Iliz streùet dré ar bed abèh ;

groeit ma talho de greskein én ho karanté

a-unan ged on Tad santél ar Pab FFF (Fransez),

on Aotrou Eskob RRR (Raymond)

ha kement hani en-des karg ag ho pobl.

**Ho pet chonj eùé** ag or breudér a zo marù ged an espérans

de seùel lan a vuhé ;

ni ho ped aveid oll ar ré tréménet

en-des labouret eid ma chomo biù ar sevenadur a Vreizh.

dégeméret-ind én ho Paradouiz de wéled ho splanndér.

**Plijet genoh** kemér truhé dohem,

ma helleem boud lodeg ér vuhé peurbaduz,

ged ar Werhiéz gloriuz Vari, Mamm de Zoué, ged Sant Jojeb hé fried

ged an Apostoled, hag an oll Sent, en-des biùet én ho karanté.

A-unan geté, lakeit-ni de ganein de viruikin

ho kloér hag ho meuleudi, dré Jézus-Krist or Salvér.

|  |  |
| --- | --- |
| **Dré ho Mab geton hag ennon**  **Amen**  **Deoh hwi Doué en Tad oll gelloudeg, a-unan ged ar Spered Santél**  **Amen**  **Peb gloér ha peb inour a oll viskoazh de viruikén**  **Amen** | **D:\Documents\Jean-Jacques\Desktop\Dré ho Mab.JPG** |

[**On tad**](http://an-overenn-santel.jimdo.com/2-kanennoù-an-ordinal/on-tad/)

**Béleg**

Èl m'on es disket ged or Salvér

ha hrevé é hourhemenn é kredam lared :

**On tad a zo én néañv ho hanù revo santéleit,**

**ho rouantelezh digaset deom,**

**ho vennanté revo groeit àr an douar èl én néan.**

**Reit deom hiziù or bara pamdieg,**

**pardonet deom or péhedoù, él ma pardonam d’ar ré en-des péhet dohem,**

**pelleit azohem luskoù ar fallanté,**

**ha diwallet-ni doh an droug**

**ged ar bobl**

**Plijet genoh**, Aotrou Doué, pellad an droug azohem

Ha rein deom ar peah ér bed-man.

 Eid ma veem, dré sekour ho madelezh,

Distag berped doh ar péhed ha goarantet doh peb trebill,

ni hag a horto eurusted ar baradouiz

ha distro or Salvér Jézus-Krist

|  |  |
| --- | --- |
| **Pobl :**  **Deoh hwi, o Roué an Néañv hag an douar, gloér ha gelloud berped.** | **D:\Documents\Jean-Jacques\Desktop\Deoh-hwi.JPG** |

pé

Deoh-hwi ar Rouantelezh, deoh-hwi gelloud ha gloér, a oll viskoazh de virùikén

**Ar peah**

Salvér Jézus-Krist, Hwi a-hues laret d’ho Apostoled

« Ar peah a leskan genoh, me feah a ran deoh »,

ne sellet ket doh or péhedoù, med doh fé ho iliz ;

plijet genoh, revé ho volanté, rein dehi ar peah hag é unanein,

Hwi hag a viù hag a rén a oll viskoah de viruikén.

**Pobl**

**Amen**

|  |  |
| --- | --- |
| **Béleg**  **Revo peah an Aotrou Krist, berped én ho kalon**  **Pobl :**  **Biùam é peah oll étrézom, ér garanté** | **D:\Documents\Jean-Jacques\Desktop\Revo peah.JPG** |

**Bélég**

Bredér ha hoérézed, é karanté Doué, groam an eil d'égilé ur merch a beah.

*A voéh izél*

Korv ha Goèd or Salvér Jézus-Krist, keijet aman,

de rein deom, dré ar Gomunion, ar vuhé peurbaduz.

[**Oén Doué**](http://an-overenn-santel.jimdo.com/2-kanennoù-an-ordinal/oén-doué/)

**Oén Doué a lam péhed ar bed, ho pet truhé dohom**

**Oén Doué a lam péhed ar bed, ho pet truhé dohom**

**Oén Doué a lam péhed ar bed, reit deom ar peah**

**Pedenn ér-raog ar Gomunion**

**Salvér Jézus-Krist**, Mab an Doué biù,

Hwi zo deit revé volanté ho Tad ha ged nerh ar Spered Santél,

de rein dré ho marù ar vuhé d’ar bed ;

plijet genoh, dré ho Korv hag ho Koèd sakret,

me glañnad a me oll fallanté ha me houarn doh an droug.

Groeit ma talhein a greiz me halon d’ho kourhemennoù

ha n’em lesket biruikén d’en em zisparti azohoh.

pé

Salvér Jézus-Krist, pe ian de reseù ho Korv hag ho Koèd santél,

ne sellet ket doh me féhedoù med kentoh, dré ho madelezh,

groeit ma talvo ar gomunion-man d’em diùenn korv hag iné,

ha de rein dein salvedigezh

*A voéh ihuél*

Euruz ar ré a zo galùet de bred santél or Salvér.

Chetu Oén Doué, an hani a lam péhed ar bed

**Pobl :**

**Men Doué, ne veritan ket ma téet ém halon,**

**Med laret ur gomz hebkén hag é vo éseit dein.**

*A voéh izél*

Korv or Salvér d’em gouarn eid ar vuhé beurbaduz.

Goèd or Salvér d’em gouarn eid ar vuhé beurbaduz.

**Ar gomunion**

*En ur rein an osti*:

Korv ar Salvér R/Amen

**Kanenn épad ar gomunion**

**Pédenn goudé ar gomunion :**

***Klozadur ged ar béleg***

|  |  |
| --- | --- |
| **Béleg**  …dré Jézus Krist ar Salvér.  **Pobl**  Amen | D:\Documents\Jean-Jacques\Desktop\dré Jézus.JPG |

**Kemennoù.** *(Annonces)*

**Bennozh de Zoué**

|  |  |
| --- | --- |
| **Béleg**  **An Aotrou Doué revo genoh**  **Pobl :**  **Revo genoh eùé**  **Béleg**  **Doué oll-gelloudeg d’ho pennigein,**  **an Tad, ar Mab hag ar Spered Santél**  **Pobl :**  **Amen**  **Béleg :**  **Kerhet é peah ar Salvér**  **Pobl :**  **Bennozh de Zoué** | **D:\Documents\Jean-Jacques\Desktop\Bennozh.JPG** |

**Kanenn de achiù**